Ritratt: Muntaġġ : Facebook - Jade Cini,  Nhar is-Sibt li għadda Jade Cini bdiet il-vjaġġ tagħha lejn l-Iżrael fejn se tkun qed tieħu sehem fis-70 edizzjoni tal-Miss Universe li se jsir fit-13 ta' Diċembru. B'kollox se jkun hemm 85 pajjiż li se jkun qed jikkompeti f'din l-edizzjoni ta' dan il-konkors li s-sena l-oħra ntrebaħ minn Andrea Meza għall-Messiku. Jade Cini rebħet id-dritt li tirrappreżenta lil Malta fil-Miss Universe wara li f'Settembru rebħet il-konkors ta' Malta li hu organizzat minn Alan J. Darmanin għal Glow Promotions. Jade kienet qed tirrappreżenta l-lokalità ta' Valletta. Fl-aħħar ħin Jade għamlet ukoll it-testijiet għall-Covid wara li qagħdet kwarantina mal-wasla tagħha fl-Iżrael. Issa hi bdiet tiltaqa' wkoll mal-kontestanti l-oħra. Fuq Facebook Jade kitbet li ilha s-snin toħlom fuq dan il-mument. "Bqajt ngħid lili nnifsi li xi darba se jkolli dak li ħaqqni jekk ngħaddi minn dan", qalet it-tfajla. F'Settembru li għadda… Jade Cini tirbaħ Miss Universe Malta